Man kan fint bruge en top i stedet for en bh. Det er der ikke nogle regler for. Dog har du næsten ingen hold til din barm, men det er heller ikke altid, at det er nødvendigt. Man ser flere og flere i gadebilledet, der blot bruger en top, uden bh indenunder.
Vil du have et mix fra begge verdener, kan du få en bh-top. Den giver et let løft til barmen, og nogle har inddeling, så brysterne ikke blot bliver til en stor "pølse". Brug gerne en bh-top de dage hvor det hele gerne må være lidt mere afslappet.